བྱམས་པའི་དཀྱིལ་འཁོར་ཆ་ཤས་ཡོངས་སུ་གང་།།སྙིང་ཆེའི་རྒྱུན་གྱི་བསིལ་ཟེར་འབུམ་ཕྲག་གིས།།བདག
བློཇི་ཉོན་མོངས་ཚ་གདུང་སེལ་མཛད་ལྷ།།ཕྱག་ན་པད་དཀར་འཛིན་པའི་མགོན་དེས་སྲུངས།།རིང་མོའི་དུས་ནས་ཞི་བའི་བཅུད་གསོལ་བས།།བྱང་ཆུབ་དམ་པའི་ལང་ཚོ་བརྟས་ནས་སླར།།
སྲིད་ལམ་འཁྱམས་པའི་འདྲེན་པར་ཆས་པ་ནའང་།།དམ་པ་དུ་མའི་གདམས་ཟབ་རྒྱ་མཚོ་ལས།།ཐེག་མཆོག་ཡིད་བཞིན་ནོར་བུ་ལེན་པ་ཡིས།།སྐྱེས་ཆེན་ཁྱེད་ཀྱིས་མཉན་འོས་མཆིད་ཀྱི་།

ནོར།།ཉེས་བརྒྱའི་ཁུར་ལྡན་མུ་ཏོ་རྒན་བུ་ཡིས།།དབུལ་བའི་སྤོབས་པ་ལྟ་ཡང་ག་ལ་མཆིས།།དེ་ལྟ་མོད་ཀྱང་མེ་མཆོག་གང་གི་ལུང་།།གསེར་གྱི་སྒོམ་བུ་ཕྲག་པར
བླངས་ནས་ནི།།རང་ཚུལ་དྲང་པོར་སྒོ་སྐུར་མེད་པ་རུ།།གཟིགས་མོར་འོས་པ་འདི་ལ་ཅུང་ཟད་དགོངས།།མཐའ་མེད་འཁོར་མཚོར་འཕྱན་ནས་རྒྱལམ་འདིར།།རྣམ་འདྲེན་བླ་མའི་ཐུགས
རྗེརྗེའི་ཉི་འོད་ཀྱིས།།ཟན་ཡང་བདག་རྒྱུད་རྡོ་བའི་གོང་བུ་བཞིན།།ནང་གི་མུན་པ་སེལ་བའི་སྐབས་མ་རྙེད།།མི་རྟག་སྡུག་བསྔལ་བདག་མེད་ཞི་བ་ཡི།།དབྱངས་སྙན་ཐོས་ཀྱང་རྒྱུད་ལ
མ་འབྱོར་པས།།ཆོས་དང་གང་ཟག་མ་ཆུའི་ངང་ཚུལ་གྱིས།།མཛའ་བར་མ་གྱུར་འདི་ལ་བདག་ཡིད་སྐྱོ།།མདོ་སྔགས་སྟོན་མཆོག་མི་ཡི་སེང་གེ་ཡི།།བསྟན་ལ་ཞུགས་ཀྱང་དེ་ལས་
ཕྱིར་གྱུར་པའི།།སྤྱོད་ངན་དུ་མས་རང་རྒྱུད་དབང་མེད་དུ།།བསྲེག་འདིར་བསམ་ཞིང་ད་ནི་སྙིང་རླུང་ལྡང་།།བསྟན་རྩ་འདུལ་བའི་བསླབ་པ་བླངས་ན་ཡང་།།སྣ་གཅིག་སྲུང་བའི་དགེ་བསྙེན
གཙང་མ་ཡི།།བརྟུལ་ཞུགས་ཙམ་ཡང་བརྟེན་པར་མི་ནུས་སྟེང་།།མི་དགེ་བཅུ་ལ་ངོམས་པ་མེད་པར་སྤྱོད།།།ལམ་གྱི་གཞུང་ཤིང་བྱང་སེམས་སྒོར་ཞུགས་ཀྱང་།།རང་ཉིད་ཁེ་རྒྱལ་འདོད

པཔའི་རེ་བ་དང་།གཞན་ལ་ཕྲག་དོག་འགྲན་དང་འཕྱ་སེམས་སོགས།།རྩོད་དང་ཕུང་ཁྲོལ་འགྱེད་ལ་རྟག་ཏུ་སྤྱོད།།འབྲས་བུ་རྡོ་རྗེའི་ཐེག་མཆོག་ལ་ཞུགས་ཀྱང་།།བསྐྱེད་རྫོགས་གནད་བྲལ་
སྒོ་གསུམ་ཐ་མལ་དང་།།ཕྱག་རྫོགས་ཉམས་ལེན་གོ་བའི་ཡུལ་དུ་ལུས།།གསང་སྔགས་བོན་གྱིར་རང་གཞན་ཕུང་ལ་སྦྱོར།།མདོར་ན་སྡོམ་པ་གསུམ་གྱི་ཁུར་བླངས་ཀྱང་།།བླང་བྱ་གང
ཡིཡིན་དུག་དང་རྩ་བཞིན་དོར།།སྤང་བྱ་གང་ཡིན་སྙིང་གི་ནོར་དུ་བསྟེན།།བཀའ་འདས་བདག་འདྲའི་ཚུལ་ལ་བསམ་ཞིང་སྐྱོ།།ལེགས་པར་བསམས་ཀྱང་ཉེས་པའི་གཞི་རུ་སོང་།།ཕན་
པར་གདམས་ཀྱང་སྙིང་གི་ཚེར་མའི་རྒྱུ།།མཛའ་བས་བསྐྱངས་ཀྱང་གནོད་པའི་འདྲེ་རུ་ལྡང་།།དགེ་ལས་ཏིལ་ཆ་ཙམ་ཡང་བསྒྲུབ་དབང་མེད།།ཉེས་བརྒྱ་སྡིག་པའི་སོ་ནམས་འཕེལ་བྱེད
པཔའི།།དགོན་གནས་གྲྭ་འཁོར་བདུད་ཀྱི་བརྩོན་ར་དང་།།རང་ཉིད་ངལ་ལ་གཞན་གྱི་ཡིད་དཀྲུགས་པའི།།ལུས་ངན་འདི་ལ་ཞེན་པ་གཏིང་ནས་ལོག།གློ་བུར་ཚེ་ལ་ཡིད་བརྟན་མེད་པ་
དང་།ལས་འཟས་རྣམ་སྨིན་མི་བསླུ་ངེས་པ་རྙེད།།ཉེས་བརྒྱའི་འབྱུང་གནས་འཁོར་བའི་གནས་འདི་ལ།།བདག་ཡིད་དབྱུངས་ཏེ་ད་ནི་འདི་ལྟར་སྨོན།།བདག་བདེ་བཟོད་པས་གཞན་རྒྱུད

མི་དགྲགས་དང་།།གཞན་བདེར་མ་བཟོད་རང་རྒྱུད་མི་དཀྲུགས་དང་།།ཕྱོགས་རིས་དབང་གིས་རྒྱལ་བསྟན་མི་དཀྲུག་པའི།།གསུམ་པོ་འདི་ཡང་ངན་བུའི་དམ་བཅའ
ལགས།།མཐོ་ལ་འགྲན་སེམས་འདོད་ཆགས་མི་བསྐྱེད་དང་།།མཉམ་ལ་མི་དགེའི་ཞེ་སྡང་མི་བསྐྱེད་དང་།།དམན་ལ་ཁྱད་གསོད་གཏི་མུག་མི་བསྐྱེད་པ།།གསུམ་པོ་འདི་ཡང་ངན།།
བུའི་དམ་བཅའ་ལགས།།ཚུལ་འཆོས་མཛེས་པས་གཞན་རྒྱུད་བསླུ་བ་དང་།།ང་བརྒྱལ་བརྒྱགས་པས་རང་རྒྱུད་བསླུ་བ་དང་།།དམ་བཅའ་འགོངས་པས་དཀོན་མཆོག་བསླུ་བ་སྟེ།།
འདི་གསུམ་སྤོང་བ་ངན་བུའི་དམ་བཅའ་ལགས།།དམ་ལ་ཞེན་ལོག་སྡང་སེམས་མི་བགྱིད་དང་།།གཉེན་ལི་ཞེན་ལོག་ཆགས་སེམས་མི་བསྐྱེད་དང་།།ནོར་ལ་ཞེན་ལོག་གཅེས་འཛིན
མི་བསྐྱེད་པ།།རྣམ་གསུམ་འདི་ཡང་ཁོ་བོས་དམ་བཅའ་ལགས།།མ་སྨིན་བཞིན་དུ་དབང་བསྐུར་སློབ་དཔོན་དང་།།མགོ་བཞིན་དུ་ཆོས་འཆད་མཁན་པོ་དང་།།མ་རྟོག་བཞིན་དུ་
རྟོགས་ལྡན་བླ་མ་སྟེ།།འདི་གསུམ་ཚེ་རབས་གཞན་དུའང་མི་བགྱིད་སྨོན།།རྩ་བཞི་ཆང་སོགས་ཉེས་སྤྱོད་ཐམས་ཅད་དང་།།ནག་པོའི་ཆོས་བཞི་སེམས་ཅན་ཐོས་སྲོང་དང་།།སྐུ་གསུང་

ཐུགས་ཀྱི་དམ་ཚིག་འགལ་བ་སྟེ།།གསུམ་པོ་སྤོང་བ་ཁོ་བོའི་སྙིང་ནོར་ལགས།།མི་ཆོས་བླ་མའི་བརྟུལ་ཞུགས་སྦ་བ་དང་།།རང་ལ་ཡོན་ཏན་མཆིས་ན་སྦ་བ་དང་།།གཞན་གྱི་སྐྱོན་མཆོད།
མཐོང་ང་ན་སྦ་བ་སྟེ།།གསུམ་པོ་འདི་ཡང་ངན་བུའི་ཉམས་ལེན་ལགས།།བདག་བདེ་འདོད་པའི་བློ་རན་སྤོང་བ་དང་།།གཞན་བདེ་གང་ཡིན་བཅོས་མིན་བསྒྲུབ་པ་དང་།།བདག་གཞན་བརྗེ།།
བ་བྱང་སེམས་རིན་པོ་ཆེ།།རྣམ་པ་གསུམ་འདི་རན་བུའི་སྙིང་ནོར་ལགས།།བདག་ལས་གཞན་དག་ལྷག་པར་བལྟ་བ་དང་།།དབུ་སེམས་ཕྱག་རྫོགས་དབྱེར་མེད་བལྟ་བ་དང་།།དམ་
པའི་དགོངས་པ་འགལ་མེད་བལྟ་བ་སྟེ།།གསུམ་པོ་འདི་ནི་ངན་བུའི་བལྟ་བ་ལགས།།ལྷ་དང་བླ་མ་དབྱེར་མེད་བསྒོམ་པ་དང་།།རིན་ཆེན་བྱང་ཆུབ་སེམས་མཆོག་བསྒོམ་པ་དང་།།
སེམས་ཅན་ཐམས་ཅད་ཕ་མར་བསྒོམ་པ་སྟེ།གསུམ་པོ་འདི་ནི་ངན་བུའི་བསྒོམ་པ་ལགས།།དམནས་བཟུང་ནས་དགེ་ལ་སྤྱོད་པ་དང་།།ཀུན་ལ་འདོད་མཉམ་མཐུན་པར་སྤྱོད་པ་དང་།།སྡོམ་གསུམ
རྩ་བ་མི་འགལ་སྤྱོད་པ་སྟེ།།གསུམ་པོ་འདི་ནི་ངན་བུའི་སྤྱོད་པ་ལགས།།ཞེ་ན་ལོག་འབྲས་བུ་འཁྲི་བ་ཆོད་པ་དང་།།སེམས་བསྐྱེད་འབྲས་བུ་གཞན་དོན་འགྲུབ་པ་དང་།།ཉམས་ལེན

འབྲས་བུ་རང་རྒྱུད་དུལ་བ་སྟེ།།འདི་གསུམ་ངན་བུའི་རེ་བའི་འབྲས་བུ་ལགས།།ད་དུང་མང་དུ་མཆིས་མོད་དེ་ལྟར་ཡང་།།ལང་ཚོ་རྒུད་པས་འབྲི་བའི་མཐུ་དམན་ཅིང་།།
རང་དཀའ་གཞན་དག་ཁྲེལ་ཞིང་ཁྲོ་བའི་རྒྱུ།།དེ་སྐད་ངལ་བ་བསྐྱེད་པའི་སྤོ་བ་བསྦྱངས།།འདི་ན་ངན་བུའི་བློ་ལ་རྟག་འཇིས་པའི།།སྣང་ཚུལ་ཉུང་ཟད་གྱ་ཆོམ་བཀོད་པ་ལ།ཉེས་པ་གང་
མཆིས་ཆོས་ཉིད་མངོན་སུམ་དུ།།གཟིགས་པ་ཁྱོད་ཀྱིས་བཟོད་པ་ཞེས་མཛད་པར་འོས།།ཅི་སྟེ་དམ་པ་དགྱེས་པའི་མཆོད་སྤྲིན་དུ།།འགྱུར་བའི་ལེགས་བྱས་ཕྲ་མོ་འཆིས་སྲིད་ན།།དེ
དགེ་འཁོར་གསུམ་གདོད་ནས་མ་གྲུབ་པ།།རང་རིག་ཕྱག་རྒྱ་ཆེན་པོའི་དབྱིངས་སུ་བསྔོ།།རབ་གཙང་བྱང་ཆུབ་སེམས་ཀྱི་ཆུ་བོའི་རྫིང་།།ཉེས་ཚོགས་རྡུལ་གྱིས་བསླད་པའི་འདམས་རྫབ་
ལས།།ལེགས་བྱས་མྱུ་གུ་ཕྲ་མོ་འཁྲུངས་གྱུར་ན།།དེ་ཡང་འཇིག་རྟེན་དགེ་བའི་རྒྱན་དུ་ཤོག།ཅེས་པ་འདིའང་འབྲུག་བདེ་ཆོས་ཡོངས་འཛིན་སྤྲུལ་པའི་སྐུ་ནས་ནན་དུ་གསུངས་པའི་ཞལ་
ངོངོ་མི་ལྡོག་ཙམ་དུ།ཡུལ་དམ་པར་ཞལ་གདམས་འབུལ་རྒྱའི་སྤོབས་པས་བཏང་ཡང་།མདོ་ཤོར་ཆོས་མེད་ཀྱི་རང་ཚུལ་གཟིགས་སོར་བསྟང་བའི་ཕལ་ཚིག་དུར་ཁྲོད་དུ་བོར་བའི་རོ་དུམ་ལྟ་

བུ་འདིའང་ར་སངས་རྒྱས་ཀརྨ་པའི་མཚན་གྱི་ཁུར་པོས་མནན་པའི་མུ་ཏོ་སྤང་འཆལ་རྒན་པོ་མིང་དངོས་དོན་གྲུབ་རྡོ་ཆེར་འབོད་པས་བྲིས་ཏེ་ཕུལ།།།།